cyanic-selkie/wikianc huggingface dataset:
שהאזאם! 2: זעם האלים
עלילה
ילדי האומנה מחוסרי הכוחות, המכשף, והורי האומנה יוצאים לעזרת התושבים בזמן שהמפלצות משתוללות ברחבי הכיפה. בעזרת סטיב - העט המכושף - והמכשף הם מבינים שיצורי המיתולוגיה פוחדים מהיצורים הכי אימתניים - חדי קרן. הם מצליחים לאתר כאלו במערה ודרלה מצליחה לרתום אותם לעזרתם בעזרת סוכריות סקיטלס. בילי מבין שהמטה אוגר אנרגיית כשפים וכוחות (בדומה לסוללה) ומבין איך לנצח את קליפסו, והוא מבקש את עזרת הספרה הגוססת. היא מצמצמת את הכיפה כך שתכלול רק את בילי, הדרקון וקליפסו. בקרב שמתחולל, הכיפה והמטה מושמדים, עץ החיים נהרס, הדרקון נהרג, גם קליפסו, וגם בילי באטסון. קוברים אותו בצער בארץ המשתקמת של אנתיאה, והמכשף נמצא שם עם המטה מחוסר הכוחות (שכן אין אלים שיפעילו אותו), כשוונדר וומן, מגיעה ומפעילה את המטה - ובילי חוזר לחיים. שאר ילדי האומנה מקבלים את כוחותיהם בחזרה. בילי מנסה "להתחיל" עם וונדר וומן שמתעלמת ממנו באלגנטיות, ואומרת לו להמשיך "להציל את העולם".
בסצנה האחרונה בסרט, לבית שהולך ונבנה מחדש של הורי האומנה ובו יושבים כולם לארוחת ערב (בה משתתפת גם אנתיאה שהחליטה לעבור לכדור הארץ להיות עם פרדי) מגיע המכשף לקחת את המטה הטעון, ומעניק לבילי את שם גיבור העל שלו - "שהאזאם".
בסצנה הראשונה שבאמצע הכתוביות מגיעים שני סוכנים ("יחידת המתאבדים", "פיסמייקר") מטעם אמנדה וולר לגייס את שהאזאם לחברת הצדק. הוא מסכים, אך טוען שהדמיון בשם לליגת הצדק יכול לבלבל. הוא מחפש שמות נרדפים, ומתלהב מהשם "הנוקמים".
בסצנה השנייה שבסוף הכתוביות, רואים את ד"ר סיוואנה מדבר עדיין עם הזחל (מיסטר מיינד) שמבטיח לשחרר אותו, לאחר שיסיים משהו קטן אחרון ומסתלק משם.
צוות השחקנים והדמויות
כמו כן, גל גדות מופיעה בסרט בתור וונדר וומן בהופעת אורח.
פיתוח
פיתוחו של סרט המשך לסרט "שהאזאם" החל זמן קצר לאחר עלייתו של הסרט לאקרנים באפריל 2019, כשהוכרז על שובם של התסריטאי הנרי גיידן, הבמאי דייוויד פ. סנדברג והמפיק פיטר ספרן לפיתוח והפקת סרט ההמשך. עד אז, מישל בורת חתמה על חוזה לגילום דמותה של ליידי שהאזאם לסרט המשך אחד לפחות. ביוני, זאקרי לוי אישר את השתתפותו וחשף שכתיבת התסריט החלה והצילומים עתידים להתחיל באמצע שנת 2020. בדצמבר, אולפני האחים וורנר חשפו שסרט ההמשך יעלה לאקרנים ב-1 באפריל 2022, ואישרו את מעורבותם של סנדברג, לוי וגיידן, ושחלק גדול מאנשי צוות ההפקה של הסרט הראשון עתיד לחזור גם כן. באפריל 2020, נודע על החלטתם של אולפני האחים וורנר לדחות את תאריך עליית הסרט לאקרנים ל-4 בנובמבר 2022 בעקבות התפרצות מגפת הקורונה בארצות הברית.
קדם הפקה
במהלך כנס ה-DC FanDome הווירטואלי שנערך באוגוסט 2020, אושר באופן סופי שסנדברג ולוי ישובו להפקת סרט ההמשך, יחד עם אישור על שובם של אשר אנג'ל לגילום דמותו של בילי בטסון, של ג'ק דילן גרייזר לגילום דמותו של פרדריק "פרדי" פרימן ואדם ברודי כמקבילו הבוגר, של פיית' הרמן לגילום דמותה של דרלה דאדלי ומייגן גוד כמקבילתה הבוגרת, של גרייס פולטון לגילום דמותה של מרי ברומפילד, של איאן צ'אן לגילום דמותו של יוג'ין צ'וי ורוס באטלר כמקבילו הבוגר, ושל יובאן ארמנד לגילום דמותו של פדרו פנייה ודי ג'יי קוטרונה כמקבילו הבוגר. במהלך הכנס, אף נחשף כי שם הסרט יהיה "Shazam! Fury of the Gods" (בתרגום חופשי: "שהאזאם: זעם האלים"). בספטמבר 2020, לוי הצהיר כי הצילומים יתחילו בתחילת שנת 2021. באוקטובר 2020, הוחלט לדחות שוב את תאריך עליית הסרט לאקרנים, הפעם ל-2 ביוני 2023, ובנובמבר 2020, מארק סטרונג, שגילם את דמותו של ד"ר תדאוס סיוואנה בסרט הקודם, הצהיר כי הוא עדיין "מחכה לשמוע" על שובו לסרט ההמשך, ושתהליך ההפקה נמצא בהקפאה עד שיינתנו פרוטוקולי בטיחות למניעת ההידבקות במגפת הקורונה. בינואר 2021, גוד חשפה שצילומי הסרט עתידים להתחיל במאי 2021. בפברואר, נחשף ליהוקה של רייצ'ל זגלר ל"תפקיד מפתח" שטרם פורסם, ונחשף שהתסריטאי כריס מורגן יהיה שותף לכתיבת התסריט והיוצר ג'ף ג'ונס ישמש כמפיק-שותף. במרץ 2021, נודע על ליהוקה של הלן מירן לתפקיד האנטגוניסטית הראשית של הסרט, הספרה, שנוצרה במיוחד עבור הסרט, ונחשף שזגלר תגלם את אחותה. באפריל 2021, דווח על ליהוקה לגילום אחותה הנוספת של הספרה.
צילומים
צילומי הסרט החלו באטלנטה, ג'ורג'יה, ב-27 במאי 2021. במקור, הצילומים התעתדו להתחיל באמצע שנת 2020, אך נדחו בעקבות התפרצות מגפת הקורונה. הצילומים הושלמו באוגוסט 2021.
הפצה
הסרט עלה לאקרנים בארצות הברית ב-17 במרץ 2023, תחת הפצתם של אולפני האחים וורנר. במקור, הסרט התעתד לעלות לאקרנים ב-1 באפריל 2022, לפני שנדחה ל-4 בנובמבר 2022, ומאוחר יותר, נדחה שוב ל-2 ביוני 2023, בעקבות התפרצות מגפת הקורונה. הצצה ראשונה לסרט נחשפה במהלך כנס DC FanDome באוקטובר 2021. ב-10 במרץ 2022 הסרט נדחה שוב ל-16 בדצמבר 2022.
משחקי הרעב - דמויות משנה
טרילוגיית ספרי משחקי הרעב, שנכתבה על ידי סוזן קולינס, מכילה אוסף רב של דמויות הלוקחות חלק בעלילת הספר. בערך זה יוצג ריכוז של דמויות מהספרים. הדמויות הראשיות קטניס אוורדין, פיטה מלארק וגייל הות'ורן, נמצאות בערכים נפרדים.
חורבת הרועה
חורבת הרועה, או אתר הרועה, הוא אתר ארכאולוגי הנמצא בהר הנגב, כ-5 קילומטר צפון-מזרח לקיבוץ שדה בוקר, סמוך לדרך משם לירוחם. האתר שוכן על גבעה השולטת על דרך עתיקה לאורך נחל הרועה, שגובהה 10 מטר מעל סביבתה, ו-550 מטר מעל פני הים. בהמשך הדרך דרומה ניתן למצוא אתר מקביל הנקרא חורבת חלוקים. בשנת 1965 נסקר אתר הרועה לראשונה על ידי חוליית סקר בראשות רודולף כהן ובאותה שנה ערך באתר חפירה יחד עם תלמידים ומורים ממדרשת שדה בוקר. ב-1967 חפר שוב באתר מטעם אגף העתיקות והמוזיאונים (רשות העתיקות).
האתר, כמו אתרים אחרים בהר הנגב הוא אתר של יישוב מתקופת הברזל, תקופת ממלכת ישראל והוא חלק משרשרת המצודות הישראליות בנגב, החל מבקעת באר שבע ועד אילת, מצודות המיוחסות למלכי ממלכת יהודה. כאן תמצאו מבנה המשמש מצודה ומספר בתים. המצודה באתר גדולה ובעלת צורה אליפטית. קוטרה הארוך 50 מטרים וקוטרה הקצר 42 מטר. המצודה בנויה כך שחומתה החיצונית מורכבת מחדרים המהווים חומת סוגרים. הקירות עשויים אבני צור מסותתות באופן גס, ועוביים כחצי מטר. הם השתמרו לגובה של כמטר. בחומה 17 חדרים שעובים הממוצע כ-2.5 מטרים ואורכם נע בין 5 ל-10 מטר. על פי הממצא בחדרים, משער חופר האתר כי שימשו כחדרי החיילים ששרתו במצודה, אשר הגנה על הדרך שעברה באזור.
בלטונפיזפה
בלטונפיזפה (בהונגרית: Balatonfűzfő) היא עיירה במחוז וספרם שבמרכז הונגריה. כמו יישובים רבים באירופה גם בבלטונפיזפה מספר התושבים נמצא בירידה. כך, בשנת 1990 חיו בעיירה 4,730 תושבים, ובשנת 2020 רק 4,469 תושבים.
היסטוריה
צמיחת היישוב החלה לצבור תאוצה שוב בשנת 1908 עם בניית קו רכבת סביב אגם בלטון ועד שנת 1920 בני המקום עסקו בסלילת כבישים, בניית סניף דואר, הקמת תחנות רכבת בעיקר באזור החוף, ונטיעת כרמים ועיבוד אדמות.
בשנת 1927 החל במקום ייצור אבק שרפה דבר שהביא לעיר אוכלוסייה העוסקת בתעשייה.
בלטונפיזפה הוכרז ככפר בשנת 1958, כפר גדול בשנת 1970, ממשל עצמי עצמאי (עיירה) בשנת 1990, וכעיר ב-1 ביולי 2000.
פסלי עין ע'זאל
פסלי עֵין עַ'זְאֵל הם פסלים מהתקופה הנאוליתית אשר נוצרו במהלך האלף ה-7 לפנה"ס לערך בעין ע'זאל (בערבית: عين غزال), מצפון לעמאן (רבת עמון), בירת ירדן של היום. הפסלים התגלו בשנת 1983 והובאו אל מוזיאון ירדן בעמאן.
הפסלים
עין ע'זאל היה יישוב נאוליתי שהיה פעיל בין השנים 7250 לפנה"ס ו-4500 לפנה"ס. ביישוב התרחש מעבר יוצא דופן מתרבות של ציידים-לקטים לתרבות חקלאית. ככל הנראה קבורה הייתה היבט חשוב בתרבות האזורית, כפי שחושפים אתרי קבורה משומרים היטב שנתגלו באזור.
תושביה של עין ע'זאל יצרו קבוצה של פסלים שגובהם נע בין שלושים למאה סנטימטרים בין 6750 לפנה"ס ל-6570 לפנה"ס. בעזרת חומרים כגון טיח שנאספו מהביצות והואדיות הסמוכות, יצרו בעלי המלאכה שלדים דמויי דחליל, אותם עטפו בשכבות חוטים מפותלים על מנת שיישמרו על צורתם. לאחר מכן, הפסלים הועברו לייבוש אל מול השמש, כדי להבטיח את הקשחת הטיח.
כמה דמויות, הגדולות והחשובות לכאורה, קיבלו שכבה דקה של טיח לבן במיוחד; בעוד אחרים קיבלו שכבת פסים ובעוד מחצית נוספת נותרה חלקה. ראשי הפסלים זכו לתשומת לב קפדנית, כולל שכבות טיח מרובות, עיני גיר גדולות ולבנות ואישונים עשויים ביטומן, שפתיים פשוטות, קווי גבה וסנטרים. חלק מהפסלים היו מעוטרים בבגדים או בבדים. לאחר ששימשו את מטרותיהם, ככל הנראה לטובת טקסים דתיים, נקברו הפסלים בסדר ממזרח למערב, בשני "קברים".
גילוי
בשנות ה-70 של המאה ה-20, פרויקט הקמת כבישים לעבודות ציבוריות חשף את אתר עין ע'זאל וממשלת ירדן הקדישה מיד את השטח לשימור ארכאולוגי. הפסלים הראשונים התגלו בשנת 1983 על ידי קבוצת ארכאולוגים בראשות גארי רולפסון. עם זאת, האקלים הקשה והחם של ירדן גבה מחיר מיידי מהפסלים, פיצח את הטיח וחשף את שלדיהם הפנימיים. לכן, עם גילוי פסלים נוספים בשנת 1985, הצוות החליט "לחסום" את כל הבור לפעולת מכון סמית'סוניאן בוושינגטון די. סי., משם הועברו אל מוזיאון ירדן בעמאן בעוד חלק הגיעו אל מוזיאון הלובר בפריז.
יחסי עומאן–תימן
יחסי עומאן–תימן הם היחסים הדיפלומטיים הרשמיים שבין עומאן לתימן. שתי המדינות שכנות וחולקות גבול משותף. לתימן ועומאן יש קשר תרבותי וזאת לאחר ששתי המדינות היו חלק מהאימפריה הפרסית. לתימן יש שגרירות במסקט, ולעומאן יש שגרירות בצנעא.
היסטוריה
ב-1970 היחסים בין עומאן לדרום תימן היו רעועים והסלימו פעמים רבות. במרץ 1976 היחסים נעשו רגועים יותר לאחר תיווך של ערב הסעודית. ב-1983 כוננו יחסים דיפלומטיים רשמיים בין עומאן לדרום תימן, עד לאיחוד תימן ב-1990. מאז היחסים הם יחסים דיפלומטיים גלויים ורשמיים.
בספטמבר 2008, שתי המדינות החלו דיונים על מנת ליצור הגנה משותפת כדי להילחם בשודדי ים. במאי 2009, עם תחילת האביב הערבי בתימן, תמכה עומאן בהפלת הממשלה התימנית בהנהגתו של עלי עבדאללה סאלח.
ונדי שרמן
ונדי רות שרמן (באנגלית: Wendy Ruth Sherman; נולדה ב-7 ביוני 1949) היא פרופסור למנהיגות ציבורית ודיפלומטית יהודיה-אמריקאית המכהנת כמשנה למזכיר המדינה של ארצות הברית והאישה הראשונה בתפקיד זה.
אלף עגורי אוריגמי
ביפן העגור הוא אחד היצורים המיתיים או הקדושים, יחד עם הדרקון והצב, ומאמינים כי הוא חי במשך אלף שנים, לכן מקפלים אלף עגורים, עגור עבור כל שנה מחייו.
ונדי שרמן
היא מנהלת את המרכז למנהיגות ציבורית באוניברסיטת הרווארד. בין השנים 2011–2015 היא שימשה בתפקיד תת-מזכיר המדינה לעניינים מדיניים בממשלו של ברק אובמה (האישה הראשונה שכיהנה בתפקיד זה). בשנים 1993–1996 שימשה כעוזרת שר החוץ לענייני חקיקה ובשנים 1997–2001 שימשה כיועצת בכירה במשרד החוץ האמריקאי בתקופתו של נשיא ארצות הברית ביל קלינטון. בתפקידה האחרון היא שימשה במשא ומתן הקשור לתוכניות הנשק הגרעיני והטילים הבליסטיים של קוריאה הצפונית ועמדה בראש צוות המשא ומתן האמריקאי להסכם המעצמות על תוכנית הגרעין האיראנית. במקצועה היא עובדת סוציאלית. היא ניהלה את רשימת אמילי, ניהלה את המשרד לרווחת הילד במרילנד ושימשה כנשיאה ומנכ"לית של קרן פאני מאי (אפריל 1996).
אלף עגורי אוריגמי
בחלק מהסיפורים יש לסיים את קיפול העגורים בתוך שנה אחת והוא חייב להתבצע על ידי האדם שיממש בעזרתו משאלה.
חשיבות תרבותית
באופן מסורתי נהוג לקבל מהאבות של זוג הנישא אלף עגורי נייר כמתנת חתונה, הסמליות של המתנה היא הדרך לאחל אלף שנים של אושר ושגשוג משותף לבני הזוג. במקרים נוספים מקובל להעניק את העגורים כמתנה לתינוק שנולד במטרה לאחל לו חיים ארוכים ומזל טוב. תליית העגורים בבית נחשבת לקמע בעל עוצמה המשפר את המזל.
ונדי שרמן
פוליטיקה
שרמן עבדה במשך כשלוש שנים כראש המטה של ברברה מיקולסקי וניהלה עבורה את הקמפיין שבו מיקולסקי נבחרה לראשונה ל ב-1987. היא שימשה כמזכירה מיוחדת לטיפול בילדים ונוער במרילנד, מנהלת המשרד לרווחת הילד במרילנד והמפקחת על שירותי הגנה, אומנה, אימוץ ובתים קבוצתיים.
אלף עגורי אוריגמי
חשיבות תרבותית
במספר מקדשים בטוקיו והירושימה ניצבת אש תמיד כתפילה לשלום עולמי. את המקדשים פוקדים תלמידי בית ספר ומניחים שרשראות של עגורים הנחשפות לאיתני הטבע והתפוררותן משחררת את המשאלה בדומה לדגל תפילה טיבטי.
הסוכנות היפנית לחקר החלל משתמשת בקיפול אלף עגורים בתוך ימים אחדים כאחד המבחנים עבור האסטרונאוטים הפוטנציאליים שלה. עשרת העגורים האחרונים שמקפל המועמד מושווים לעשרת העגורים הראשונים שקיפל, בשאיפה לאמוד כיצד הלחץ לעמוד ביעד בזמן דחוק משפיע לרעה על איכות הקיפול.
קיפול העגורים הפך לסמל בעקבות הילדה סדקו ססקי שהייתה מנפגעי המתקפה האטומית על הירושימה וגיבורה לאומית ביפן שהחלה בקיפולי עגורי האוריגמי מתוך משאלה לשלום עולמי. ססקי הצליחה לקפל אלף עגורים ומשראתה שמשאלתה להבריא לא מתגשמת, המשיכה לקפל עגורים נוספים עד יום מותה. באנדרטה לזכרה בפארק השלום בהירושימה נמצא פסלה בו היא אוחזת בעגור אוריגמי.
חיסון נגד COVID-19
חיסון נגד COVID-19 הוא חיסון שמטרתו להקנות כנגד מחלת נגיף קורונה 2019 (COVID-19). במהלך מגפת הקורונה העולמית נערכו יותר מ-200 ניסיונות מקבילים לפיתוח סוגי חיסון, תוך התבססות על טכנולוגיות חיסונים שונות. לקראת סוף שנת 2020 כ-60 חיסונים נמצאו בשלבים של ניסויים קליניים בבני אדם. בדצמבר 2020 ובינואר 2021 אושרו מספר חיסונים באישור חירום חריג לשימוש על ידי רשויות הבריאות העולמיות (כמו ה-FDA בארצות הברית). ברגע קבלת האישור מדינות רבות החלו במבצעי חיסון נרחבים, בהתאם למדיניות שפיתחו. באוגוסט 2021 ניתן לראשונה אישור קבוע לחיסונים.
סוגי החיסונים הנמצאים בשלבי פיתוח אחרונים
ישנם מספר סוגים של חיסונים, בשלבי פיתוח שונים ברחבי העולם. טכנולוגית החיסונים קיימת זמן רב בעולם, ויש מספר טכניקות שמשתמשים בהן בפיתוח:
החיסונים שאושרו לשימוש לפחות במדינה אחת
בסוף דצמבר 2020 החלו מספר ניסויים קליניים בילדים ומתבגרים, וכן פורסמו כוונות לחסן ילדים. מתן החיסונים מתנהל על פי מתווה שנקבע מראש ולוקח בחשבון גם את העובדה כי החיסון לא נוסה בכל קבוצות האוכלוסייה. בהמשך הותר לחסן שכבות גיל נוספות.
עם השינויים בנגיף הקורונה והתפחות זנים חדשים, פותחו חיסונים מותאמי זן. ב-31 באוגוסט 2022, העניק ה-FDA אישור חירום המתיר לראשונה חיסון מסוג זה. פותחו גם שילובי חיסונים. כך למשל חברות שאפו לבקש אישור לחיסון משולב בזריקה אחת נגד נגיפי קורונה, שפעת ו-RSV.
הפצת החיסון
בדצמבר 2020 חברת "פייזר" קיבלה אישור להפצת החיסון בבריטניה והתחילה לחסן כאשר בשלב הראשון ניתנו חיסונים לקשישים מעל גיל 80 ולעובדי מערכת הבריאות. בהמשך, מנהל המזון והתרופות האמריקאי ומספר מדינות בהן סינגפור וקנדה אישרו את החיסון של חברת "פייזר". בהמשך אושר חיסון של חברת "מודרנה". ב-9 בדצמבר 2020 נחת משלוח החיסונים הראשון בישראל. בהמשך הצטרפו צ'ילה קוסטה ריקה ואחרות. ב-1 בינואר 2021 ארגון הבריאות העולמי אישר את החיסון.
בישראל התנהל מבצע חיסונים חסר תקדים בגודלו על ידי משרד הבריאות, וקופות החולים. נכון ל-22 במרץ 2021 חוסנו כבר 5,187,471 אנשים במנה ראשונה ו4,592,626 אנשים בשתי מנות חיסון בישראל. בתחילת מבצע החיסונים הוא היה פתוח לקבוצות הסיכון, ולאנשי צוות רפואי בלבד, לאחר מכן בסוף ינואר 2021 החיסון נפתח למבוטחי קופות החולים החל מגיל 35 ומעלה, נשים בהריון, אנשי צוות רפואי, ועוד. החל מ-3 בפברואר 2021 החיסון ניתן לכל דורש שגילו מעל 16 שנים ובהמשך הורחב לגילים נוספים.
בארצות הברית, בממשל הפדרלי טענו כי שלחו 14 מיליון חיסונים למדינות ארצות הברית עד סוף 2020. בשטח מִבצע החיסונים עצמו נוהל על ידי המדינות עצמן. המחלקות המחוזיות ובתי החולים נקטו בגישות שונות ביחס לחלוקה. חיילים סייעו במבצע החיסונים, וגם בתי מרקחת. לאחר כניסתו של ג'ו ביידן לתפקיד נשיא ארצות הברית הואץ קצב החיסונים, והגיע ל-100 מיליון מחוסנים באמצע חודש מרץ 2021. היעד הוא 200 מיליון מחוסנים עד אפריל 2021. ביוני 2021, הנשיא הודיע כי ארצו תעביר חיסונים רבים למדינות העולם מתוך המאגר שלה. אליו הצטרף האיחוד האירופי.
הנציבות האירופית רכשה חיסונים במרוכז עבור תושבי האיחוד האירופי. הוזמנו מראש כמעט שני מיליארד מנות חיסון משישה ספקים. התוכנית של האיחוד האירופי נשענה באופן נרחב על חיסון המפותח בידי חברת "אסטרהזניקה" ואוניברסיטת אוקספורד (שאושר בבריטניה שמחוץ לאיחוד ) שאישורו נדחה לחודשים יחד עם חיסונים של ספקים אחרים. ב-29 בינואר 2021 אושר החיסון. החיסונים חולקו במדינות על פי גודל האוכלוסייה שלהן. ב-21 בדצמבר, הסוכנות האירופית לתרופות אישרה את החיסון של "פייזר". לאחר אישורו, החלה הפצתו. הראשונה שחיסנה הייתה הונגריה. ההפצה החלה בתקופת החגים הנוצריים ביבשת. היו עיכובים בהפצה מצד פייזר ואסטרהזניקה. בשל אותם עיכובים, האיחוד הקים מערכת המאפשרת עצירה של משלוחים היוצאים משטחו. הראשונה לעשות זאת הייתה איטליה. האיחוד אף תבע את אסטרזניקה בשל כך. פייזר סיכמה עם סאנופי שהיא תסייע ביצור ובהפצה במטרה להאיץ את מאמצי החיסון. בפברואר נרכשו חיסונים נוספים. חלק מהמדינות באיחוד החלו לרכוש בנפרד סוגי חיסונים אחרים. באוגוסט נרכשו חיסוני נובומקס. עד אז, שיעור המחוסנים באיחוד עקף את ארצות הברית.
במקביל לחיסונים מתוצרת פייזר ומודרנה הופצו בעולם חיסונים שיוצרו לצורך טיפול במגפת הקורונה ברוסיה ובמגפת הקורונה ברפובליקה העממית של סין ולא קיבלו אישור במדינות המערב. למשל, ארגנטינה ואינדונזיה. חלקם הופצו עוד לפניו. בנוסף לחיסונים שנוצרו במערב, הרשויות בהודו שאפו לחסן את האוכלוסייה גם בחיסונים מתוצרת מקומית, בהנחה שהחברות ההודיות המפתחות חיסונים יצליחו במשימתן. ב-1 בינואר 2021, אושר החיסון של "אסטרהזניקה" ובהמשך אושר חיסון מקומי ראשון. הודו תשתמש בטכנולוגיה שבה היא משתמשת בזמן הבחירות, כדי לאתר ולשלוח מנות חיסון גם לתושבים המתגוררים בנקודות הרחוקות ביותר במדינה. הם גם הועברו למדינות אחרות. במהלך מגפת הקורונה במקסיקו, על צבא מקסיקו הוטל לנהל את מלאכת הפצת החיסונים ונרכשו חיסונים שנוצרו במערב יחד עם חיסון מסין שנוסה על ידי מתנדבים מהמדינה. מרכזי אפריקה לבקרת מחלות ומניעתן הוביל את המאמץ באפריקה לחסן את 1.3 מיליארד האנשים שחיו בה. הסוכנות תיאמה את המאמצים להשגת מנות חיסונים וביקשה סיוע מהבנק העולמי. בדצמבר 2020 מצרים קבלת מנות חיסון ראשונות מאיחוד האמירויות הערביות. בינואר 2021 קיבלה מרוקו משלוח גדול. בדרום אפריקה התמודדו עם מוטציות של הנגיף אשר השפיעו על מדיניות החיסון במדינה, שהפכה לראשונה אשר קיבלה חיסונים של חברת ג'ונסון אנד ג'ונסון. עד ינואר 2022, פחות מ-15% מאוכלוסיית אפריקה נטלו את המנה הראשונה.
החיסון מתוצרת ג'ונסון אנד ג'ונסון אושר על ידי מנהל התרופות והמזון האמריקאי בסוף פברואר 2021. בהמשך אושר באירופה למקומות אחרים. האיחוד האירופאי, איחוד מדינות אפריקה, קנדה וארצות הברית היו בין מי שהזמינו את החיסון.
יוניצ"ף, שניהל קמפיין חיסונים ברחבי העולם, נערך לרכישה ולמתן החיסונים. יוניצ"ף אגר כחצי מיליארד מזרקים ותכנן לספק 70 אלף מקפיאים, רובם מופעלים באנרגיה סולארית. מנכ"לית הקרן, הנרייטה פורה, אמרה כי הסוכנות תכננה להעביר 850 טונות של חיסונים בחודש בשנת 2021 - כפול מהשיעור החודשי השנתי של לחיסונים אחרים.
ב־24 באפריל 2020 הכריזו ה-G20 ביחד עם ארגון הבריאות העולמי על הקמת המאיץ להנגשת כלים לטיפול בקורונה (Access to COVID-19 Tools Accelerator). אחת הזרועות של המאיץ היא COVAX, יוזמה עולמית שמטרתה לספק כשני מיליארד מנות חיסון ל-92 מדינות בעלות הכנסה נמוכה ובינונית עד סוף 2021. העלות המרבית היא 3 דולר למנה. היעד בטווח רחוק יותר היה אספקת חיסונים ל-20% מהאוכלוסייה במדינות עניות. בינואר 2021, הודיע שיהיה סיכום עם חברת פייזר. גאנה הייתה הראשונה לקבל חיסונים דרך היוזמה. ב-COVAX השתתפו כ-145 מדינות. ב-COVAX נשענו בעיקר על החיסונים של אסטרזניקה, שנחשבים לזולים מכולם, אך לא רק. בארגון חתמו גם מול ג'ונסון & ג'ונסון, פייזר ובהמשך גם עם חברת מודרנה. עד מאי 2021, לפי האומות המאוחדות, רק 0.3% מכלל מנות החיסון נגד קורונה שהוזרקו ברחבי העולם הוזרקו לתושבים במדינות העניות ביותר, אף שבמדינות אלה חיו קרוב ל-10% מאזרחי העולם. ארצות הברית ובריטניה יזמו הפצת חיסונים במדינות חלשות.
מדינות כמו ניו זילנד, טייואן, אוסטרליה וקוריאה הדרומית עיכבו את חיסון האוכלוסייה במטרה להמתין למידע נוסף על מי שחוסן. יתרון לכך הוא זמן רב להכנה של שליחת החיסונים, שלחלקם נדרש אחסון בהקפאה. רובן הרגישו שהן שולטות במגפה. במהלך פברואר 2021 הגיעו חיסונים ראשונים ואושרו. בטייוואן פעלו לרכישתם.
עד אפריל 2021 החלו לחסן ביותר מ-190 מדינות. מדינות עניות התקשו לחסן במהירות ועד ספטמבר 2021, כמה מדינות עם הכנסה בינונית כמו ברזיל או הודו, התחילו להגיע לקצב התחסנות דומה לקצב של מדינה מפותחת. באמריקה הדרומית, ההתחסנות הואצה בקיץ 2021.
במאי 2021, חיסוני קורונה לגילאי 12–15 אושרו לראשונה בעולם המערבי על ידי קנדה. לאחריו, מנהל המזון והתרופות האמריקאי אישר את החיסון לקורונה של פייזר לגילאי 12–15. לאחריו, החל חיסון ילדים מגיל 12 במוסדות לימוד, במרפאות, בפארקים ובחוף הים. ב-29 באוקטובר 2021 מנהל התרופות האמריקני העניק אישור חירום לחסן ילדים בני 5–11 בחיסון של פייזר. ביוני 2022 הוא אישר את חיסוני התינוקות והפעוטות וב-22 ביוני החל חיסון אוכלוסיות אלה. .
ראש ארגון הבריאות העולמי טדרוס אדהנום גברייזוס קרא למדינות העולם להימנע מלתת לאזרחיהן מנת דחף נגד קורונה – כדי שאפשר יהיה לנתב מנות רבות יותר למדינות שבהן הרוב המוחלט של התושבים לא קיבלו אפילו מנת חיסון ראשונה. הוא ביקש לדחות זאת לפחות עד סוף ספטמבר 2021.
ישראל הייתה הראשונה במערב לפתוח במבצע חיסון שלישי בסוף יולי 2021. גרמניה וארצות הברית שאפו להתחיל בספטמבר. גם בדנמרק. בצרפת התכוונו לחסן מבוגרים במנה נוספת באוקטובר 2021. בפועל הוא החל בספטמבר. רוסיה החלה קודם לכן. בשלהי 2021 הואצה ההתחסנות בחלק מאירופה במנה זאת.
עד 23 בדצמבר 2021, 4.5 מיליארד בני אדם נטלו מנת חיסון, רובם גם נטלו שני מנות. כמות זו היוותה 57 אחוזים מאוכלוסיית העולם. חצי מיליארד חוסנו במנה שלישית.
לרוב, לא הייתה חובת התחסנות במהלך מבצעי ההתחסנות במדינות השונות. עידוד התחסנות היה באמצעות שיח, הסברה ואינטראקציה חברתית. במקומות מסוימים ניתנו תמריצים מגוונים או מתחסנים זכו להשתתף בהגרלות. ביוון ובוושינגטון נתנו תווי קניה למי שהתחסן. בסין היה שילוב של לחץ חברתי, תמריצים, חינוך ואף כפייה. בישראל, הייתה יוזמה פרטית שחברות יתרמו ארוחה לנזקקים על כל חיסון של עובד. ביוני 2021, קבעו רשויות ברוסיה שעובדים במגזרים מסוימים יהיו חייבים ליטול את החיסון המקומי. בערים מסוימות בארצות הברית, מורים בביתי הספר הציבוריים חויבו להתחסן החל מאוגוסט 2021. גם הצבא והממשל האמריקאי רצו לחייב התחסנות של העובדים הציבוריים והמשרתים. כך גם באיטליה. יוון חייבה עובדים בבתי אבות למשל, שם לנו קבוצות סיכון, ובהמשך גם בני 60 ומעלה. חברת אינטל הודיעה כי עובדים לא מחוסנים, ולא יקבלו פטור דתי או רפואי, ייצאו לחופשה ללא תשלום. בגרמניה חויבו הצוותים הרפואיים והעובדים בבתי האבות. חריגות היו אקוודור אינדונזיה מיקרונזיה וקזחסטן שחייבו את רוב האוכלוסייה כשבהמשך החליטה אוסטריה לעשות דבר דומה.
בין הגורמים שהשפיעו על קצב ההפצה בתוך המדינות: אופי התעדוף ונוקשותו, רמת ריכוזיות, מערכות המחשוב של מערכות הבריאות, כמות החיסונים, רמת הביורוקרטיה, גובה העומס על מערכות הבריאות, כמות המשאבים והציבור עצמו.
בדומה לעבר, מדינות היו מחויבות להסכמי סודיות ולכן פרטים מסוימים על המשא ומתן על רכש והחוזה התבססו על הדלפות. קיומם השפיע על יכולת המדינה בניהול משא ומתן מוצלח מול חברות נוספות.
חיסונים מזויפים
במעצרים שביצע ארגון האינטרפול בתחילת 2021 נמצאו אלפי מנות של חיסונים מזויפים בדרום אפריקה ובסין. האינטרפול הזהירו את הרשויות ברחבי העולם מפני רכישת חיסונים מספקים קטנים ללא אישור מסודר.
ביקורת
כמו נגד חיסונים רבים, גם נגד חיסון הקורונה ישנן שמועות וטענות שמוצפות על ידי אנשים שמתנגדים לו. ארגוני הבריאות העולמיים מנסים להרגיע חששות סביב החיסון ומעלים טענות נגדיות. חלק מהחששות סביב החיסון דומות לטענות הקבועות שמעלים מתנגדי חיסונים כנגד כל חיסון קיים, כמו טענות בדבר חומרים רעילים או אלרגניים בחיסון. ישנן גם חששות העולים בעיקר מהמהירות בה פותח החיסון. יש הטוענים כי פיתוח החיסון היה מהיר במיוחד כיוון שחברות התרופות דילגו על שלבים בתהליכי הבדיקה. חשש נוסף נובע מכך שעדיין לא יודעים מה הן תופעות הלוואי ארוכות הטווח של החיסון. החיסונים המשתמשים בטכנולוגית mRNA עוררו חששות רבים. גם כיוון שאלה הם החיסונים הראשונים הניתנים בקנה מידה כזה בטכנולוגיה הזאת, כמו גם חששות שהופרכו על שינוי בגנום האנושי.
קטרפילר 330
קטרפילר 330 הוא מחפר זחלי בינוני תוצרת חברת הצמ"ה האמריקאית קטרפילר. מחפר CAT 330 הוא בעל עוצמה של 273 כוחות סוס, משקל של כ-31 טונות, מומנט זרוע של 86 קילוניוטון-מטר ועומק חפירה של עד 6.5 מטר. מחפר זה משמש לעבודות חפירה בינוניות וגדולות, עבודות עפר, חפירת תעלות, בנייה והריסת מבנים. את המחפר ניתן להזמין במספר תצורות, בהן אורך זרוע החפירה וחוזקה, גודל היעה, אורך ורוחב הזחלים שונים בהתאם ליעוד.
כיום קטרפילר משווקת את הדגמים 330 ו-330GC.
250px|מחפר קטרפילר 330 ממוגן של [[חיל ההנדסה הקרבית של צה"ל.]]
גרסה ממוגנת של דגם 330 נמצאת בשימוש חיל ההנדסה הקרבית של צה"ל (במערך הציוד המכני ההנדסי). ייעודו הוא לחשוף מנהרות וביצורים תת-קרקעיים של האויב, להרוס מבנים ולבנות ביצורים.
תפוס ת'דרקון
תפוס ת'דרקון (בגרמנית: Schatz der Drachen) הוא משחק זיכרון ל-2 עד 5 משתתפים שנוצר על ידי ריינר קניציה.
המשחק תורגם ל-9 שפות, ומופץ בישראל על ידי פוקסמיינד.
המשחק היה מועמד מטעם פרס משחק השנה למשחק הילדים הטוב ביותר לשנת 2004.
הר ת'ורנטון (אנטארקטיקה)
הר ת'ורנטון (באנגלית: Mount Thornton) הוא הר הממוקם בין הר מקאן, לבין הר בנקרט, בחלק המזרחי-המרכזי של נונאטאקי סנואו, בארץ פאלמר, שבאנטארקטיקה.
גילוי ומיפוי ההר
ההר התגלה וצולם לראשונה על ידי השירות האנטארקטי של ארצות הברית בין השנים 1939 – 1941.
מקור השם
שמו של ההר ניתן לו על ידי הוועדה המייעצת לשמות אנטארקטיים (US-ACAN).
ההר נקרא על שם קפטן ריצ'רד ת'ורנטון (Richard Thornton), שהיה מפקד אוניית צי ארצות הברית אלתאנין (USNS Eltanin), שהפליגה לאנטארקטיקה בעונת המחקר (הקיץ האנטארקטי) 1967 – 1968.
רוקדת (אלבום)
רוקדת הוא אלבום האולפן השני של הזמרת הישראלית אניה בוקשטיין. האלבום יצא לאור ב-5 בספטמבר 2017, על ידי חברת התקליטים NMC.
רקע והפקה
את האלבום הפיקו מפיקים שונים, בהם יונתן גולדשטיין, עופר ניסים ובוקשטיין עצמה. מתוך האלבום שבעה סינגלים, בהם הלהיטים "הכל עוד לפני", שהגיע למקום ה-23 במצעד הפזמונים השנתי של רשת ג', ו"רוקדת", בהשתתפותו של המפיק עופר ניסים, שהגיע למקום ה-30 במצעדי הפזמונים השנתיים של כאן גימל וגלגלצ. האלבום מתאפיין בעיקר במוזיקת פופ, אך משלב בתוכו גם אלמנטים של דאנס ומוזיקה אלקטרונית.
לטביה באירוויזיון 2021
לטביה השתתפה באירוויזיון 2021 עם השיר "The Moon Is Rising", שבוצע על ידי הזמרת הלטבית סמנטה טינה.
לפני האירוויזיון
ב-8 בפברואר 2020, טינה זכתה בקדם הלטבי לאירוויזיון 2020 עם השיר "Still Breathing". לאחר ביטול התחרות עקב מגפת הקורונה, ב-16 במאי 2020, רשות השידור הלטבית אישרה כי טינה תייצג את לטביה גם באירוויזיון 2021.
באירוויזיון
ב-20 במאי 2021, טינה ביצעה את השיר בחצי הגמר השני של התחרות וכשלה להעפיל לגמר, לאחר שהגיעה למקום ה-17 והאחרון עם 14 נקודות.
Red Pill Blues
Red Pill Blues הוא אלבום האולפן השישי של להקת הפופ רוק האמריקאית מארון 5. האלבום יצא לאור ב-3 בנובמבר 2017 דרך חברות התקליטים אינטרסקופ רקורדס ו-222. אלבום זה הוא האלבום הראשון של הלהקה מאז הצטרפותו של סם פראר, והאחרון בו השתתף הבסיסט מייקל מאדן.
710-719 לפנה"ס
שימו לב: ערך זה מכיל אירועים מן השנים 719 - 710 לפנה"ס
טאג'ן
טאג'ן (באנגלית: Tejen, איותים ישנים יותר: Tedzhen, Tejend, Tejent) היא עיר נווה מדבר במדבר קאראקום, במחוז אכל שבטורקמניסטן. העיר שוכנת לאורך הכביש המהיר M37, בין דושאק למרי, היא נמצאת במרחק 223 קילומטרים דרומית-מזרחית לאשגבאט הבירה וכ־60 קילומטרים מצפון לגבול עם איראן. אוכלוסייתה מונה כ־77,024 תושבים לפי מפקד האוכלוסין לשנה 2009. ממזרח לעיר נמצאת עיר נווה המדבר מרב.
היסטוריה
בשנת 1883 נכבשה העיר על ידי הגנרל קומארוב במהלך הכיבוש הרוסי של טורקסטן. בשנת 1916, כשהטורקמנים השתתפו במרד נגד הרוסים, טאג'ן הייתה מוקד להתמרדות.
רישומים היסטוריים מצביעים על כך שהנמר הכספי חי באזור זה.
כלכלה
טאג'ן ידועה בייצור המלונים שלה, מפעלי הדשנים והטקסטיל הרבים. הוא ידועה גם בייצור הנרקוטיקה שלה, שהמקומיים מכנים "תה טאג'ן".
תחבורה
בעיר נמצאת תחנה הרכבת הטרנס-כספית, ובשנת 1996 נפתח קו חדש למשהד באיראן.
Funko
היא חברה אמריקאית המייצרת פריטי אספנות מורשים ומוגבלים הקשורים לתרבות הפופ; היא ידועה בעיקר בזכות בובות הוויניל והבובלהדס שלה. בנוסף, החברה מייצרת מוצרים עשויים מפילוסין, דמויות פעולה שונות ופריטים אלקטרוניים וטכנולוגיים כגון כונני USB, מנורות ואוזניות. החברה נוסדה בשנת 1998 על ידי מייק בקר, וקלאודיה בקר. Funko הוגדרה במקור כפרויקט קטן ליצירת צעצועים שונים. הבובלהד הראשון של החברה היה של קמע הפרסום של רשת מסעדות ביג בוי. ענפי התעשייה העיקריים של החברה הם צעצועים וזאת, בנוסף לכך שאנדרו פרלמוטר הוא הנשיא שלה.
מנכ"ל החברה הוא בריאן מריוטי. מאז היווסדה, החברה הגדילה את היקף קווי הצעצועים שלה וחתמה על הסכמים עם חברות גדולות כמו דיסני, מארוול אנטרטיינמנט ו-MLB.
היסטוריה
Funko נוסדה בשנת 1998 על ידי אספן הצעצועים מייק בקר בביתו בסנוהומיש, וושינגטון. הוא הקים את העסק לאחר שלא הצליח למצוא קופת חיסכון במחיר סביר של הקמע של מסעדות ביג בוי, ובמקום זאת קיבל רישיון זכויות יוצרים לייצר קופות חיסכון משלו בזכיינית מסעדת ביג בוי שבמישיגן. לאחר מכן, חלק מהדמויות הראשונות שנמכרו תחת Funko היו הגרינץ', טוני הנמר ודבורת הדבש המשמעת כקמע של צ'יריוס. בשנת 2011, החלה החברה למכור את בובות ה"פופ!" שלה. עד 2012 מכרה החברה סחורה בשווי של יותר מ-20 מיליון דולרים.
בשנת 2005 מכר בקר את Funko למנכ"ל הנוכחי שלה, בריאן מריוטי, שהעביר את משרדיה ללינווד, וושינגטון, והרחיב באופן משמעותי את קווי המוצרים המורשים שלה.
בובות "פופ!"
המוצר העיקרי המזוהה ביותר עם Funko הוא בובות ה"פופ!" שנמכרים בחסותה. בובות ה"פופ!" הראשונות נחשפו בשנת 2010 בקומיקון סן דייגו. האריזה נקראה במקור "Funko Force 2.0"; הדמויות הראשונות שהופקו היו באטגירל, גרין לנטרן ושתי גרסאות של באטמן. הבובות נארזו בקופסאות מפלסטיק, ולא בקופסאות בובות ה"פופ!" המוכרות בעת הנוכחית. במרוצת השנים נוצרו מאות בובות "פופ!" בדמויות מוכרות הלקוחות מסרטי קולנוע, סדרות ותוכניות טלוויזיה, משחקי וידאו, חברות, זיכיונות וכאלה המבוססות על ידוענים, מוזיקאים, הרכבים מוזיקליים וכולי.
בובות "פופ!" שנוצרו במרוצת השנים
להלן רשימה חלקית של בובות "פופ!" שנוצרו במהלך השנים:
ניקולאי חומריקי
ניקולאי פליקסוביץ' חומריקי (ברוסית: Никола́й Фе́ликсович Хомери́ки; נולד ב-17 באפריל 1975, מוסקבה, ברית המועצות) הוא במאי קולנוע ותסריטאי רוסי. סרטיו "977" ו"סיפור על חושך" הוקרנו בתוכנית "תצוגה לא שכיחה" בפסטיבל הקולנוע בקאן.
ביוגרפיה
ניקולאי חומריקי נולד במוסקבה. בשנת 1996 היה לבוגר הפקולטה לכלכלה של האוניברסיטה הבינלאומית המוסקבאית. לאחר האוניברסיטה עבד כרואה חשבון בנציגות הרוסית של קוקה קולה ולאחר מספר שנים המשיך את לימודיו באירופה. הוא נכנס בבת אחת לשתי אוניברסיטאות הולנדיות – מאסטריכט ואמסטרדם ואז באמסטרדם הוא וחבר פתחו חברה שעסקה בייבוא כימיקלים ביתיים מהולנד לרוסיה.
בשנת 2000 סיים את לימודיו בקורסים הגבוהים של תסריטאים ובמאים. עבודתו הראשונה של ניקולאי חומריקי הייתה מערכון בן שלוש דקות בשם "זרוק", שזכה בפרס פסטיבל סופוט, שבראש חבר המושבעים היה הבמאי הפולני קרישטוף זנוסי.
בשנת 2001 קיבל מלגה ממשרד החוץ הצרפתי להכשרה בתחום הבימוי. בשנת 2005 סיים לימודי תואר שני במחלקת הבימוי של בית הספר הממלכתי לקולנוע (La Fémis) בפריז. בתום לימודיו הזמין אותו פיליפ גארל לעבוד כעוזרו בסרט "קבוצות אוהבים" שקיבל את פרס אריה כסף בפסטיבל ונציה. בשנת 2005, סרטו הקצר של ניקולאי חומריקי "ביחד" השתתף בתחרות הסטודנטים Cinéfondation בפסטיבל קאן וזכה בפרס שני.
סרטו העצמאי הראשון של ניקולאי שאינו קצר היה "977". סרט זה התמודד בפרס "הנוף הבלתי רגיל". הסרט הבא – "סיפור על חושך" נכלל בתוכנית התחרותית של קינוטאבר ופסטיבל קאן. בשנת 2016 ביים את סרט האסונות "שוברת הקרח" בכיכובו של פיוטר פיודורוב וביים את סלפי, מותחן פסיכולוגי בכיכובו של קונסטנטין חבנסקי.
בשנת 2018 ביים לראשונה קומדיה היסטורית בשם התשיעית, שעלילתה מתרחשת בתקופת האימפריה הרוסית ובכיכובם של יבגני ציגאנוב ודייזי הד, כאשר בשנת 2021 יצא לאקרנים ברוסיה סרטו שלג לבן, דרמת ספורט בכיכובה של אולגה לרמן אודות ילנה ויאלבה, שזכתה בשלושה מדליות זהב אולימפיות בענף סקי למרחקים.
יאנג די-פרטואן נגארה
יאנג די-פרטואן נגארה (במלאית נקרא כ"(הוא) שהוא לורד"), הוא תואר של ראש המדינה, ושימש כתואר רשמי בתקופות שונות בסבה, סינגפור וברוניי, בלי להתבלבל עם ארבעת ראשיהם הלא-מונרכיים של מדינות מלזיות המכונות יאנג די-פרטואה נגרי, וגם לא המלך הראשי של מלזיה המכונה יאנג די-פרטואן אגונג.
סבה
ראש מדינת סבה היה ידוע פעם בשם יאנג די-פרטואן נגרה ומאוחר יותר נודע בשם יאנג די-פרטואה נגרי.
סינגפור
בשנת 1959, לאחר תיקונים בחוקת סינגפור שהעניקה ממשל עצמי פנימי לסינגפור, החליף תפקידו החגיגי של "יאנג די-פרטואן נגארה" את המושל הקולוניאלי הבריטי סינגפור כנציג המלוכה הבריטית בסינגפור. אף על פי שלתואר הייתה משמעות מילולית של ראש מדינה, "יאנג די-פרטואן נגארה" היה חוקתית רק מנכ"ל "דה-יורה", שפעל כנציג סגן מלכות במקום המושל הכללי האופייני.
התואר נשמר כאשר סינגפור הפכה למדינה הארבע-עשרה של מלזיה בשנת 1963. נושא המשרה שימש אז כנציג סגנו של "יאנג די-פרטואן אגונג" ממלזיה.
ברוניי
בברוניי, הסולטן של ברוניי ידוע גם בשם "יאנג די-פרטואן נגארה ברוניי דרוסלאם".
התואר המלא של ראש המדינה וראש השלטון של ברוניי הוא "קבאווה דולי יאנג מהא מוליה (KDYMM) פדוקה סרי באגינדה סולטן ויאנג די-פרטואן נגארה ברוניי דרוסלאם".
עונת 1976/1977 ב-NBA
עונת 1976/1977 היא העונה ה-31 של ליגת ה-NBA. העונה הסתיימה עם זכייתה היחידה של פורטלנד טרייל בלייזרס בתואר האליפות, לאחר שבסדרת הגמר ניצחה את פילדלפיה 76' בתוצאה 4–2. ביל וולטון זכה בתואר ה-MVP של סדרת הגמר לאחר שהעמיד במהלך הסדרה ממוצעים של 18.5 נקודות, 19.0 ריבאונדים ו-3.7 חסימות למשחק. בתואר ה-MVP של העונה הסדירה זכה כרים עבדול-ג'באר מלוס אנג'לס לייקרס בפעם השנייה ברציפות והחמישית בקריירה.
בתחילת העונה התפרקה ליגת ה-ABA, המקבילה לליגת ה-NBA, והתמזגה לתוכה. ארבע קבוצות ABA הצטרפו ל-NBA: ניו יורק נטס, אינדיאנה פייסרס, סן אנטוניו ספרס ודנוור נאגטס. יתר קבוצות ה-ABA התפרקו, מלבד קבוצות "קנטקי קולונלס" ו"סנט לואיס ספיריטס" ששחקניהם נבחרו על ידי קבוצות ה-NBA ב"דראפט פיזור".
דראפט 1976
בדראפט ה-NBA, שהתקיים ב-8 ביוני 1976 בעיר ניו יורק, בחרה יוסטון רוקטס במקום הראשון את ג'ון לוקאס מאוניברסיטת מרילנד. לאורך דראפט 1976 נבחרו ארבעה שחקני היכל התהילה של הכדורסל לעתיד: אדריאן דאנטלי (בחירה שישית), רוברט פאריש (8), אלכס אינגליש (23) ודניס ג'ונסון (29). כמו כן נבחר בבחירה ה-25 שחקן האולסטאר לוני שלטון.
להלן רשימת נבחרי הסיבוב הראשון (מתוך עשרה סיבובים):
דראפט הפיזור
ב-5 באוגוסט נערך דראפט הפיזור של ה-ABA, במהלכו בחרו קבוצות ה-NBA את שחקני קבוצות ה-ABA לשעבר קנטקי קולונלס וספיריטס אוף סנט לואיס. סדר הקבוצות הבוחרות נקבע ביחס הפוך למאזנן בעונה האחרונה, ב-NBA או ב-ABA, כאשר הקבוצות עם המאזן הגרוע ביותר בוחרות ראשונות. בדראפט הועמדו לבחירה 20 שחקנים משתי הקבוצות, מתוכם נבחרו 12. שמונת השחקנים שלא נבחרו הפכו לשחקנים חופשיים (Free Agents). במקום הראשון בחרה שיקגו בולס את ארטיס גילמור, ששיחק בבולס במשך שש עונות ולאחר פרישתו הוצג בהיכל התהילה של הכדורסל.
אולסטאר
משחק האולסטאר נערך ב-13 בפברואר 1977 במילווקי, ויסקונסין. המאמנים במשחק היו ג'ין שו מפילדלפיה 76' ולארי בראון מדנוור נאגטס. חמישיית המזרח כללה את פיט מרוויץ', דאג קולינס, ג'וליוס אירווינג, ג'ורג' מקגיניס ובוב מקאדו, וחמישיית המערב כללה את נורם ואן ליר, פול וסטפאל, דייוויד תומפסון, בובי ג'ונס ודן איסל. במשחק עצמו ניצחה קבוצת המערב בתוצאה 125–124, ובתואר ה-MVP של משחק האולסטאר זכה ג'וליוס אירווינג שקלע 30 נקודות.
פלייאוף 1977
בפלייאוף זה, שתי המדורגות הראשונות בכל אזור (מזרח ומערב) שובצו ישירות בסיבוב השני, בעוד המדורגות 3-6 שיחקו ביניהן בסדרות של הטוב משלושה משחקים.
סגל האלופה, פורטלנד טרייל בלייזרס: ביל וולטון, מוריס לוקאס, ליונל הולינס, בוב גרוס, דייב טוורדזיק, ג'וני דייוויס, הרם גיליאם, לארי סטיל, לויד ניל, וולי ווקר, קורקי קלהון ורובין ג'ונס.מאמן ראשי: ג'ק רמזי.
תל עבדון
תל עבדון הוא אחד התלים החשובים בגליל המערבי. במיקומו של התל, הנמצא ממערב למושב עבדון, בקצהו המערבי של נחל כזיב, שכנה "עבדון", עיר הלויים של שבט אשר. בחפירות שהתקיימו באתר, נתגלו ממצאים מתקופת הברונזה הקדומה, מתקופת הברונזה התיכונה והמאוחרת, מתקופת הברזל, מן התקופה ההלניסטית, מן התקופה הרומית, מן התקופה הביזנטית ומן התקופה המוסלמית המוקדמת. התל הוא גבעה מלאכותית שעליה שרידי חומה, שרידי מבנים, מתקנים לעיבוד תוצרת חקלאית ובית בד.
עבדון במקרא
שמו הערבי של התל הוא - ח'רבת עבדה, והוא משמר בתוכו כמשוער את שמה של עַבְדּוֹן המקראית.
עבדון מוזכרת בספר יהושע, כאשר יהושע ואלעזר הכהן מקיימים את ציוויו של ה' למשה לתת ערים ומגרשים ללויים,. עבדון נזכרת בצורה דומה גם בפרק המקביל שבספר דברי הימים. ברשימת ערי אָשֵׁר מוקדם יותר בספר יהושע נזכרת עֶבְרֹן במקום עַבְדּוֹן, וההשערה המקובלת היא שמדובר באותה העיר, ושחלה ההחלפה הנפוצה במקרא בין האותיות הדומות ר' ו-ד'.
מסעי ויקטור גרן
בספרו על מסעיו בארץ ישראל מתאר ויקטור גרן את ביקורו בח'רבת עבדה. הוא מספר כיצד טיפס בשיפוליה הטרשיים של גבעה. שיפולים משובשים בשיחים, וסבך של אלות מסטיק, אלונים, אלות וקטלבים. הגבעה הייתה מוקפת במדרגות בצורת מעגלים, אשר גדלו בהן חיטה. על פי תיאורו כאשר הוא הגיע אל ראש הגבעה המתנשאת לרום של כמאה וחמישים מטר מעל פני הים, התגלה לעיניו כל עמק עכו. שם הוא צפה בשרידי מתחם שאורכו חמישים צעד, רוחבו ארבעים ושישה, וחומתו בנויה מאבנים עתיקות. המתחם נחלק בפנים לכמה מדורים, ובפינתו הצפונית מזרחית שרידי קפלה קטנה, ואפסיס בקצה המרוחק יותר.
מסקנתו של גרן הייתה כי אכן מדובר באופן סביר ביותר בעבדון המקראית. הן בגלל השם המקורי שהשתמר בשם הערבי, והן מבחינת מיקומה של הגבעה, מקורות המים הסמוכים לה, והגאיות המקיפים אותה מכל עבר ומשמשים אמצעי הגנה כנגד פולשים, היוצרים כולם יחד סבירות גבוהה לקיומה של עיר קדמונית במקום.
את הגליל העליון חצתה בימי קדם דרך עתיקה ממזרח למערב, כאשר תחילתה בקדש שבהרי נפתלי במזרח, המשכה ביראון, באיקרית ובתל עבדון, וסיומה כ-5.6 ק"מ ממערב לתל בעיר הנמל של אכזיב (אשר נזכרת גם היא ברשימת ערי שבט אָשֵׁר).
חפירות
במאי 2010, לקראת חפירת מאגר מי קולחין במקום, התקיימו חפירות, מטעם רשות העתיקות, במורדות הצפוניים של תל עבדון. נחפרו שמונה שטחים ונחשפו בהם מחצבות אבן עתיקות, קבר ארגז, מערות קבורה ופיר חצוב.
עמליה דואק
עמליה דוּאֶק (נולדה ב-17 במאי 1990) היא עיתונאית, אשת רדיו וטלוויזיה ישראלית. משמשת כתבת לענייני כלכלה ומגישה בחברת החדשות.
ביוגרפיה
דואק נולדה בישראל. אמה היא העיתונאית נחמה דואק ואביה הוא אלוף (במיל') יוסי בן-חנן.
החלה את דרכה העיתונאית בילדותה, כאשר בשנת 2002 הגישה את מהדורת החדשות "חמש וחצי" בערוץ הילדים לצדו של ירון לונדון, בעריכת מיקי רוזנטל ועבדה במעריב לנוער ככתבת אורחת. ב-2003 הגישה פינה בתוכנית "שישי בגאון" ששודרה בערוץ הראשון.
דואק שירתה בגלי צה"ל בשנים 2008–2011, ומילאה בתחנה מספר תפקידים, בהם כתבת לענייני תקשורת, תחבורה, תעופה, תיירות ותחום המשפט. בנוסף, הגישה בגלי צה"ל מהדורות חדשות ופינות כלכלה בתוכניות שונות בתחנה ושימשה גם כעורכת משנה של יומני חדשות בגלי צה"ל.
בשנת 2011 הצטרפה לחברת החדשות של ערוץ 2 ככתבת בתוכנית הצרכנות "תוכנית חיסכון", ובשנת 2012 מונתה לכתבת לענייני תחבורה של חברת החדשות. בשנת 2013 מונתה לכתבת הכלכלית של חדשות 2.
בשנת 2016 נבחרה על ידי המגזין "פורבס ישראל" לאחת מ-50 הנשים המשפיעות בישראל, ועוד קודם לכן הוגדרה על ידי המגזין כאחת מ-30 הצעירים המשפיעים בישראל.
בקיץ 2017 הנחתה לסירוגין את "הבוקר של קשת" בערוץ 2 של קשת, לצד יואב לימור.
משנת 2017 הגישה את התוכנית "לילה טוב ישראל" לסיכום חדשות היום.
כיום היא מגישה מחליפה בחמש עם רפי רשף, שש עם ובחדשות סוף השבוע.
דואק היא בוגרת אוניברסיטת תל אביב בהצטיינות במשפטים (LL.B).
דואק נשואה לאיש העסקים משה גליקסמן. הזוג הורים לבן.
איימי קלי
איימי קלי (באנגלית: Aimée Kelly; נולדה ב-8 ביולי 1993) היא שחקנית אנגלייה. היא ידועה בעיקר בזכות תפקידה בסרט העלילתי "Sket" משנת 2011, עליו הייתה מועמדת לפרס הפנים החדשות בקולנוע הבריטי הטובה ביותר בפרסי פסטיבל הסרטים בלונדון. קלי שיחקה גם בדרמה המצליחה של CBBC "וולפבלוד" בתפקיד מאדי סמית', עליה נבחרה כפרפורמרית הילדים הטובה ביותר על ידי האקדמיה הבריטית לאמנויות הקולנוע והטלוויזיה.
קריירה
בגיל 16, היא נבחנה לתפקיד של מיני מק'גינס לסדרת הטלוויזיה "סקינס", אולם את התפקיד קיבלה לבסוף פרייה מייבור. לאחר האודישן הזה, מנהלת הליהוק ג'יין ריפלי יצרה קשר עם קלי בנוגע לסרט אחר "סקט". קלי קיבלה את התפקיד של קיילה ריצ'רדס וזה היה לסרט הבכורה שלה. עלילת הסרט עוקבת אחר קיילה כשהיא מנסה למצוא את האיש שהרג את אחותה, ועל הדרך היא מצטרפת לחבורה המסייעת לה בחיפושיה. בשנת 2013 היא גם הייתה מועמדת ל'שחקן/ית הטוב/ה ביותר' בטקס פרסי האקדמיה הבריטית לילדים, על תפקידה כמדי בסדרה "וולפבלוד". עם זאת, בפרס זכה בובי לוקווד, המגלם את ריידיאן מוריס בסדרה "וולפבלוד". מאז קלי שיחקה בפרק בסדרה "מיילדת". קלי עזבה את הסדרה כדי להתמקד בלימודיה.
זכויות להט"ב ברואנדה
לסביות, הומואים, טרנסג'נדרים וביסקסואלים (להט"ב) ברואנדה מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית היא חוקית בשטחי המדינה מאז ומעולם, אם כי הומוסקסואליות נחשבת לנושא טאבו, ואין דיון ציבורי משמעותי בנושא זה בשום אזור במדינה. לא ניתנות הגנות חקיקתיות עבור תושבי להט"ב, ונישואים חד מיניים אינם מוכרים על ידי המדינה, בעוד חוקת רואנדה קובעת כי נישואים הטרוסקסואלים בלבד מוכרים מאז 2003. לאורך השנים תושבי להט"ב רואנדים דיווחו שהוטרדו, נסחטו ואף נעצרו על ידי המשטרה על פי חוקים שונים העוסקים ב-"מוסר" ו-"סדר ציבורי".
איימי קלי
חיים אישיים
קלי למדה בבית הספר התיכון הקתולי Sacred Heart. לאחר מכן היא הגישה בקשה ללימודי תואר ראשון בבית הספר לאמנויות הבמה "טרינג פארק", שם למדה גם דייזי רידלי.
זכויות להט"ב ברואנדה
ממלכת רואנדה
בממלכת רואנדה העתיקה, יחסים הומוסקסואלים בין גברים היו נפוצים בקרב צעירי הוטו וטוטסי. בשנת 1986 תועד גבר טוטסי בן 19 שאמר כי "באופן מסורתי, בשבט שלו, הייתה תקופה ממושכת שבה נערים חיו בנפרד משאר הכפר בזמן שהם מתאמנים להיות לוחמים, במהלכה התקיימו מערכות יחסים רגשיות ביותר, ולעיתים קרובות מיניות, נוצרו. לעיתים מערכות יחסים אלו נמשכו מעבר לגיל ההתבגרות לבגרות. לאנשי טוטסי עדיין ישנו מוניטין של ביסקסואליות בערי מזרח אפריקה". מסורות של "כוהנים מלבישים" היו נפוצות, הידועים בשמות איקהינדו או איקיצשזי, שתוארו לראשונה על ידי הקולוניאליסטים כ-"הרמפרודיטים", שימלאו את תפקיד השמאנים והמרפאים.
הקבלה החברתית של יחסים הומוסקסואלים נעלמה במהירות לאחר הגעתם של הקולוניאליסטים האירופים והנצרות לרחבי הממלכה.
מעמד בחוק
פעילות הומוסקסואלית בהסכמה היא חוקית ברואנדה מאז ומעולם בעוד גיל ההסכמה מוגדר ל-18 שנים עבור זוגות הומוסקסואלים והטרוסקסואלים כאחד.
ב-16 בדצמבר 2009, הפרלמנט של רואנדה דן בשאלה האם להפוך הומוסקסואליות לעבירה פלילית, עם עונש של 5–10 שנות מאסר. חקיקה זו הייתה דומה להצעת החוק השנויה במחלוקת נגד הומוסקסואליות במדינה השכנה אוגנדה. שרת המשפטים תרסיס קרוגרמה, גינתה והפריכה דיווחים לפיהם הממשלה מתכוונת להפליל מעשים הומוסקסואלים, והצהירה כי "נטייה מינית היא עניין פרטי, ולא העסק של המדינה".
הכרה במערכות יחסים חד מיניות
רואנדה אינה מכירה בנישואים חד מיניים, וגם לא בכל צורה של זוגיות חד מינית (איחוד אזרחי, נישואי חוזה, מעמד ידועים בציבור). רוב ההומואים הרואנדים אשר התראיינו לאורך השנים ציינו כי אינם פתוחים לגבי נטייתם המינית בפני משפחתם מחשש שיידחו.
לצד אי הכרתה של רואנדה במערכות יחסים הומוסקסואליות, ישנה הגבלה בחוקת המדינה בסעיף 26 המגדיר נישואים כאיחוד הטרוסקסואלי בין גבר לאישה בלבד מאז 2003.
זהות מגדרית
טרנסג'נדרים רואנדים מתמודדים עם אתגרים משפטיים בעוד החוק ברואנדה אוסר על שינוי מגדר משפטי. בעוד שקרוס-דרסינג אינו חוקי ברואנדה, טרנסג'נדרים מואשמים לעיתים קרובות בעבירות אשר אינן קשורות לנושא ויכולים לעמוד בפני מעצר אלים.
תנאי מחיה
מאז 2005, עמותת "Horizons Community" מקיימת הסברה ציבורית למען זכויות להט"ב ברואנדה, אם כי חבריה הוטרדו לעיתים קרובות על ידי הממשלה.
פוליטיקה
על פי חוקי הבחירות ברואנדה, רוב המפלגות הפוליטיות מיושרות עם, אם לא מוגדרות כהרחבה של, מפלגת השלטון. ארבע המפלגות הפוליטיות ברואנדה שאינן חלק מהקואליציה השלטת, המפלגה הליברלית, המפלגה הסוציאל-דמוקרטית, המפלגה החברתית אימבראקורי והמפלגה הירוקים הדמוקרטית של רואנדה, לא נקטו עמדה רשמית לגבי זכויות להט"ב.
בספטמבר 2016, בנאומו בסן פרנסיסקו, הנשיא פול קגאמה אמר כי "זו (הומוסקסואליות) לא הייתה הבעיה שלנו. ואנחנו לא מתכוונים להפוך את זה לבעיה שלנו".
חברה ותרבות
דוחות המדינה של משרד החוץ האמריקאי על נוהלי זכויות אדם לשנת 2016 קבעו כי,"'אין חוקים המפלים התנהגות הומוסקסואלית בהסכמה, ופקידי הממשל ברמת הקבינט הביעו תמיכה בזכויות של לסביות, הומואים, ביסקסואלים, טרנסג'נדרים ואינטרסקסים (LGBTI). אנשי להט'ב דיווחו על אפליה והתעללות חברתית, וקבוצות לזכויות להט'ב דיווחו על הטרדה מדי פעם מצד שכנים ומשטרה. לא היו דיווחים ידועים על תקיפות פיזיות נגד להט'ב, ולא היו דיווחים על נמלטים מבקשי מקלט של תושבי להט'ב רואנדים מהמדינה עקב הטרדה או תקיפה'."בשנת 2007, הכנסייה האנגליקנית ברואנדה גינתה את "ההתנהגויות הלא תנ"כיות" של הכנסיות האירופיות והאמריקניות והתעקשה שלא יתמכו בהסמכה של אנשי דת נוצרים המוגדרים כלהט"ב.
בספטמבר 2019, אלברט נבוניבו, זמר גוספל רואנדי ידוע, "יצא מהארון" כהומוסקסואל בראיון לערוץ יוטיוב נוצרי. סוכנות הידיעות "AP" דיווחה כי הצהרתו גרמה ל-"הלם" במדינה בה "אין קביעה פומבית כזו של הומוסקסואליות". למרות התגובות ה-"איומות" של בני משפחתו וחבריו, אוליבייה נדוהונגירה, שר המדינה לענייני קהילה מזרח אפריקאית, הביע את תמיכתו בנבוניבו באומרו "כל הרואנדים נולדים ונשארים שווים בזכויותיהם וחריותם". נבוניבו הצהיר על מעשו באומרו כי "אין דרך חזרה, כי אני צריך לחיות את חיי האמיתיים".
יחסי סין–סלובקיה
יחסי סין–סלובקיה הם יחסי החוץ בין סין לסלובקיה.
סקירה כללית
שתי המדינות כוננו יחסים דיפלומטיים בשנת 1993, לאחר פירוק צ'כוסלובקיה לצ'כיה וסלובקיה. בשנת 2013 היחסים הידידותיים ושיתוף הפעולה בין הרפובליקה העממית של סין לרפובליקה הסלובקית התקדמו בהתמדה עם קשרים הדוקים בכל הרמות והעמקת החברות.
שתי המדינות קיימו חילופי דברים בתחומים שונים והשיגו תוצאות פוריות בשיתוף הפעולה המעשי שלהן. עד שנת 2013 עודף הייצוא והסחר של סלובקיה עם סין היה הגדול ביותר מבין מדינות CEE. בספטמבר הוביל פיטר בוריאן, מזכיר המדינה במשרד החוץ והנושאים האירופיים, משלחת לסין למושב העשירי של הוועדה המשותפת בין ממשלתית סין-סלובקית לשיתוף פעולה כלכלי. הוא שיאן, סגן שר משאבי אנוש וביטוח לאומי, וניו דן, סגן שר החקלאות, ביקרו בהתאמה בסלובקיה. המשלחת הבכירה של המשטרה החמושה הסינית העממית, משלחת ממחוז חוביי ועוד כמה משלחות ברמה המחוזית או העירונית ביקרה גם בסלובקיה. בית המשפט העליון של סלובקיה הזמין את השופטים הסינים לסלובקיה להכשרה. תערוכה של ציור סיני מסורתי שכותרתה "דיאלוג אמנותי בין סין לאירופה" והתזמורת הלאומית של נוער סין גם העלתה הופעות בסלובקיה. שתי המדינות קיימו בהצלחה את המושב השישי של הוועדה המשותפת לסין-סלובקיה לשיתוף פעולה במדע וטכנולוגיה. עד שנת 2013 הקימו שני הצדדים שלושה זוגות של מחוזות / מדינות או ערים תאומות.
סלובקיה שיתפה פעולה עם סין במסגרת שיתוף פעולה בין סין למדינות CEE. היא שלחה בכירים מהממשלות המקומיות והמרכזיות לסין לפגישת המנהיגים המקומיים של מדינות סין ומדינות CEE, פורומים כלכליים ומסחריים, פורומי תרבות, דיאלוגים רמי דרג בנושא חינוך ואירועים חשובים אחרים.
לובר אבו דאבי
לובר אבו דאבי (בערבית: اللوفر أبوظبي, בצרפתית: Louvre Abou Dabi) הוא מוזיאון לאמנות ותרבות באבו דאבי שבאיחוד האמירויות הערביות. הוא ממוקם במרכז התרבות שנמצא על האי סעדיאת, בשטח כולל של 64,000 מטר רבוע. 8,000 מטר רבוע מוקדשים לגלריות, והוא המוזיאון הגדול יותר בחצי האי ערב.
היסטוריה
הקמת המוזיאון אושרה על ידי הפרלמנט הצרפתי בשנת 2007, ובין ממשלת צרפת לעיר אבו דאבי נחתם הסכם שיתוף פעולה לשלושים שנה. לתכנון המוזיאון נבחר האדריכל הצרפתי ז'אן נובל. כחלק מהסכם השימוש בשם לובר, שילמה אבו דאבי כ-525 מיליון דולר אמריקני לממשלת צרפת. כמו כן, הוסכם על תשלום של כ-747 מיליון דולר נוספים תמורת הצגת יצירות אמנות מתחלפות במשך 10 שנים, וניהול מקצועי ואמנותי למשך 20 שנה. בעת הכרזתו כונה המוזיאון "לובר של החולות", אך לא נעשה שימוש בשם בהמשך.
תכנון ובניית המוזיאון התעכבו באופן ניכר, בין השאר עקב השלכות המשבר הכלכלי העולמי ב-2008. עבודות הבנייה שהחלו ב-2009 באירוע חנוכה בנוכחותו של נשיא צרפת ניקולא סרקוזי, הגיעו עד לשלב היסודות, אך נפסקו ב-2011 ללא מועד להמשך העבודות. ב-2013 חודשה הבנייה וב-2014 החלה בניית הכיפה שהיקפה 565 מטרים. כשהושלמה בניית הכיפה בסוף השנה, דיווחה החברה המנהלת שחמישים אחוז מהעבודות הושלמו.
המוזיאון נחנך ב-8 בנובמבר 2017 על ידי נשיא צרפת עמנואל מקרון, ראש ממשלת האמירויות מוחמד בן ראשד אאל מכתום ונסיך הכתר של האמירויות מוחמד בן זאיד אאל נהיאן.
אוסף
עם חנוכתו הציג המוזיאון תערוכות שהתבססו בין השאר על יצירות שהושאלו מ-13 מוזיאונים שונים בצרפת וכללו כ-300 יצירות. החל מ-2012, עוד בטרם נחנך המוזיאון, החל צוות המוזיאון ברכישת יצירות אמנות. בין השאר נרכשו יצירות של הציירים פול גוגן ורנה מגריט ושל צלמים שצילמו במזרח התיכון במאה ה-19 כדוגמת רוג'ר פנטון. בין היצירות שהושאלו והוצגו במוזיאון עם פתיחתו היו לה בל פרונייר של לאונרדו דה וינצ'י, עבודות של אנרי מאטיס, דיוקן עצמי של וינסנט ואן גוך, נפוליאון חוצה את האלפים של ז'אק-לואי דויד ויצירה של קלוד מונה.
על פי מנהל המוזיאון, הצרפתי אנרי לורט, שניהל בעבר את מוזיאון הלובר בפריז, יצירות האמנות המוצגות במוזיאון אינן מושפעות מהיותה של איחוד האמירויות מדינה מוסלמית.
מומו ינסאנה
מומו ינסאנה (בצרפתית: Momo Yansané; נולד ב-29 ביולי 1997 בפריה שבגינאה) הוא כדורגלן גינאי המשחק בעמדת החלוץ בקבוצת שריף טירספול מליגת העל המולדובית.
תחילת הקריירה
ינסאנה נולד בגינאה והחל את הקריירה המקצוענית שלו בהאפיה מליגת העל הגינאית. ב-7 ביולי 2017 חתם בפ.י.ס. רבאט מליגת העל המרוקאית.
ההשאלה לאיסלץ' והמעבר הקבוע
ב-6 במרץ 2019 הושאל ינסאנה לאיסלץ' מליגת העל הבלארוסית עד לסוף שנת 2019. במשך תקופת ההשאלה הוא ערך 28 הופעות ליגה והבקיע 11 שערים.
ב-1 בינואר 2020, לאחר שהסתיימה תקופת ההשאלה, עבר ינסאנה לאיסלץ' באופן קבוע. הוא ערך 23 הופעות ליגה נוספות במדי המועדון, בהן הבקיע שמונה שערים.
בלאק סטארס וההשאלה לניז'ני נובגורוד
ב-26 בספטמבר 2020 חתם ינסאנה בבלאק סטארס מליגת העל הגינאית.
ב-29 בינואר 2021 הושאל ינסאנה למשך חצי עונה לניז'ני נובגורוד מהליגה הרוסית השנייה. הוא ערך 16 הופעות ליגה במועדון, בהן הבקיע שישה שערים.
שריף טירספול
ב-1 ביולי 2021 חתם ינסאנה בשריף טירספול מליגת העל המולדובית. ב-7 ביולי הוא ערך את הופעת הבכורה שלו במועדון, בניצחון 4-0 על טאוטה דורס במסגרת סיבוב ההעפלה הראשון של ליגת האלופות לעונת 2021/2022. ב-31 ביולי ערך את הופעת הבכורה שלו בליגה, בניצחון 3-1 על פלורשט במסגרת המחזור הרביעי. במשחק זה גם הבקיע את שער הבכורה שלו בליגה. ב-15 בספטמבר ערך ינסאנה את הופעת הבכורה שלו בליגת האלופות, בניצחון 2-0 על שחטאר דונצק במסגרת שלב הבתים לעונת 2021/2022. במשחק זה הבקיע את שער הבכורה שלו במפעל.
קריסטבל קוקרל
קריסטבל אנני קוקרל (באנגלית: Christabel Annie Cockerell; הוטבלה ב־21 באוקטובר 1864 – 18 במרץ 1951) הייתה ציירת בריטית לילדים, פורטרטים ונופים. היא נישאה לפסל סר ג'ורג' פרמפטון, והפכה לליידי פרמפטון, אך המשיכה להציג את אמנותה תוך שימוש בשם הנעורים שלה.
ביוגרפיה
היא נולדה בשנת 1863, בתו של ג'ורג' ראסל קוקרל מלונדון, והוכשרה בבתי הספר המלכותיים של האקדמיה משנת 1882, שם הכירה את בעלה לעתיד, הפסל ג'ורג' פרמפטון. הם התחתנו באפריל 1893 ובנם מרדית פרמפטון נולד ב־17 במרץ 1894. היא הציגה עבודות באקדמיה המלכותית משנת 1885 והמשיכה עד 1910, תמיד תחת שם נעוריה.